Transportni protein
Transportni protein – transmembranska pumpa , transporter, prateći protein, protein za transport kiseline , kationski transportni protein ili anionski transportni protein – je protein koji služi za premještanje drugih materijala unutar organizma. Transportni proteini su vitalni za rast i život svih živih bića. Postoji nekoliko različitih tipova transportnih proteina. Nosači proteina su proteini koji su uključeni u kretanje iona, malih molekula ili makromolekula, poput drugog proteina, kroz biološku membranu. Proteini-nosači su integralni membranski proteini; to jest, oni postoje unutar i prekrivaju membranu preko koje prenose supstance. Proteini mogu pomoći u kretanju supstanci pomoću olakšane difuzije (tj. pasivnog transporta) ili aktivnog transporta. Ovi mehanizmi kretanja poznati su kao nosačem posredovani transport. Svaki protein-nosač dizajniran je da prepozna samo jednu supstancu ili jednu grupu vrlo sličnih supstanci. Istraživanje je povezalo nedostatke u određenim proteinima nosačima sa određenim bolestima. Membranski transportni protein (ili jednostavno transporter) je membranski protein koji djeluje kao takav nosač. Vezikulski transportni protein je transmembranski ili membranski protein. Regulira ili olakšava kretanje sadržaja ćelijskih vezikula.